**Poziv za prijave u okviru Fonda Žena Kosova**

*Objavljeno: 26. juna 2018. godine Poslednji rok za prijavljivanje: 10 jula 2018. godine*

**OPIS PROGRAMA**

Mreža Žena Kosova (MŽK) ima zadovoljstvo da objavi dvanaestu rundu grantova u okviru Fonda Žena Kosova. Tokom ove godine, članice organizacije će moći aplicirati u samo jednoj rundi. Pozivamo naše organizacije članice da se prijave sa idejama projekata koji **doprinose unapređenju prava žena i rodnoj jednakosti na Kosovu**.

Ove godine, MŽK je pojednostavila način prijavljivanja za podršku Fonda Žena Kosova kako bi članice MŽK imale što lakši pristup ovim fondovima. Sada, za pisanje predlog projekta umesto popunjavanja forme za aplikaciju, trebate popuniti samo kratki opis u obrascu **Projektna Ideja**.

Konkretnije, obrazac **Projektna Ideja** treba da pokaže kako organizacije predlažu da daju njihov doprinos u ostvarivanju strategije i njenih ciljeva koji su određeni od strane članica MŽK, u okviru Strategije MŽK-a za period 2015 -2018[[1]](#footnote-1), zalažući se za **podršku, zaštitu i promovisanje prava i interesa žena i devojaka. MŽK podržava inicijative podržavanja na lokalnom i nacionalnom nivou** koje promovišu prava čoveka i teže da donesu dugoročne promene.

**MŽK snažno podstiče inicijative zagovaranja preduzete na nacionalnom i centralnom nivou.** Zalaganje može obuhvatati sastanke sa predstavnicima/cama institucija, podizanje svesti o ljudskim pravima, istraživanje politika i ohrabrivanje građana/ki da štite njihova prava. Ove inicijative trebaju doprineti ostvarivanju značajnih rezultata (npr. novim legislativama, novim potrebnim uslugama, izveštajima o slučajevima rodno zasnovanog nasilja, praćenje sudskih postupaka, potražnja nasleđa, itd.). Molimo, imajte na umu da se preduzete aktivnosti ne smatraju postignutim rezultatima.

**Vrste aktivnosti koje će se uzeti u obzir** za finansijsku podršku obuhvataju: organizaciju sastanaka sa ženama i licima na pozicijama gde odlučuju, organizaciju kampanja radi podizanja svesti i zalaganja, podizanja kapaciteta žena koje se zalažu za njihove prioritete, podrška ženama na sastancima sa političarima/kama, kako bi uticale na izmene u postojećim zakonima i na uredbe koje imaju veze sa njihovim brigama, istraživanja koja su orijentisana na politike, odnose sa javnošću o pitanjima zalaganja, umrežavanja/razmene iskustava s ciljem povećanja učešća žena u unapređenju prava žena kao ljudskih prava, obuke, okrugli stolovi/diskusije i ostale strategije zagovaranja.

**Vrste aktivnosti koje se neće uzeti u obzir** obuhvataju: postupke koji su delimično ili potpuno povezani sa pojedinačnim sponzorstvom za učestvovanje u radionicama, na seminarima, konferencijama i kongresima; postupci koji su delimično ili u potpunosti povezani sa pojedinačnim stipendijama za studije ili obuku; kupovinu nekretnina; kupovinu vozila; kupovinu opreme (osim ukoliko je tako nešto potrebno za uspešno sprovođenje projekta); postupci koji podržavaju političke partije, grupe ili pokrete.

U skladu sa Strategijom MŽK-a za 2015-2018, vrste inicijativa koje će imati prioritet za finansiranje obuhvatiće:

**Izgradnja kapaciteta MŽK-a**

* Obuhvatanje mladih (devojaka i mladića) u zagovaranju za prava žena u specifičnim pitanjima;
* Mobilizacija lica sa posebnim potrebama, penzionera, osoba iz manjinskih etničkih grupa (u okviru njihove opštine) i žena iz ruralnih sredina koje se zalažu za njihova prava u vezi određenih pitanjea;
* Saradnja sa ostalim članicama MŽK-a putem granta "*Zalaganje u Partnerstvu za promene*", kako bi međusobno razmenile njihova znanja i kako bi ujedno povećale kapacitete ostalih članica Mreže.

**Žene u politici i odlučivanju**

* Obuhvatanje žena u identifikaciji pitanja koja su prioritet za postizanje rodne ravnopravnosti u njihovim opštinama i njihova zastupljenost u direktnom zalaganju kod relevantnih zvaničnika/ca kako bi se ovi problemi tretirali;
* Obuhvatanje žena u razmatranju nacrta dokumenata politika na opštinskom ili nacionalnom nivou, kao i davanje njihovog doprinos (na primer dokumenti o budžetu, nove opštinske uredbe i dr.). ova inicijativa obuhvata i prethodni sporazum sa institucijama sa kojima se treba raditi.

**Zdravlje devojaka i žena**

* Obuhvatanje žena u zalaganju kako bi imale pristup boljoj zdravstvenoj nezi i preduzimanje mera da se traži kvalitetna zdravstvena nega, pružanje povoljnih uslova da za zdravstveno osiguranje, prijavljivanje gaženja prava žena na kvalitetnu zdravstvenu negu;
* Saradnja žena kako bi podigle svest žena i devojaka o njihovim pravima u zdravstvenoj nezi (pogotovu u reproduktivnom zdravlju i majčinskom zdravlju) i njihova saradnja kako bi na zvanični način imale mogućnosti prijaviti zloupotrebe određenim organima.
* Upoređivanje podataka iz istražnog izveštaja MŽK-a, kao i ostalih dostupnih podataka o pristupu žena kvalitetnoj zdravstvenoj nezi, koji će doprineti zalaganju i podizanju svesti.

**Rodno zasnovano nasilje**

* Zagovaranje kod određenih institucija za lica koja su pretrpela rodno zasnovano nasilje (na primer nasilje u porodici, seksualno uznemiravanje ili seksualno nasilje tokom rata) kao bi dobile bolje usluge;
* Zalaganje za pružanje boljih usluga za rehabilitaciju i ponovnu integraciju lica koja su pretrpela nasilje;
* Praćenje sudskih slučajeva u vezi sa nasiljem u porodici i prijavljivanje ne-korektnog sprovođenja zakona od strane sudova, kao i zalaganje u određenim institucijama kako bi se tretirala ova pitanja;
* Podrška ženama i devojkama koje su pretrpele seksualno nasilje na poslu, u školi ili na ulici, dajući im zakonske savete, upućujući ih na potrebne institucije i tretirajući ove slučajeve u određenim institucijama. Inicijativa takođe može obuhvatati i informisanje građana o njihovim pravima u vezi tretiranja seksualnog uznemiravanja;
* Organizacija kampanja radi podizanja svesti žena, muškaraca i institucija o zakonskom okviru i o mehanizmima protiv nasilja (u porodici) i seksualnog uznemiravanja
* Upoređivanje istražnih izveštaja MŽK-a, kao i izveštaja koji je objavljen 2016. godine, "Seksualno uznemiravanje na Kosovu", koji za cilj ima sprovođenje pravnog okvira od strane javnih odgovornih institucija. Takođe i izveštaj "Dosta s opravdanjima", koji je objavljen 2015. godine i pruža informacije o procesu sastavljanja Plana i programa za delovanje protiv nasilja u porodici na Kosovu, lansiranog 2016. godine, pružajući određenim institucijama konkretne preporuke radi poboljšanja njihovog pristupa u tretiranju nasilja u porodici, kao i implementacije Plana delovanja. (Oba izveštaja su na raspolaganju na web strani MŽK-a [www.womensnetwork.org](http://www.womensnetwork.org)).
* Saradnja sa institucijama u zemlji i firmama kako bi se stvorili mehanizmi za tretiranje seksualnog uznemiravanja;
* Zakonska podrška za žene koje su pretrpele seksualno nasilje tokom rata i koje se zalažu za njihova prava na osnovu zakonskog okvira.

**Ekonomsko osnaživanje žena**

* Zalaganje kod opštinskih vlasti ili onih nacionalnih za politike koje ohrabruju i podržavaju ekonomsko jačanje žena (na primer, više poljoprivrednih subvencija za žene i muškarce, otvaranje javnih vrtića za brigu o deci, koji će obezbediti radna mesta za žene i koji će omogućiti ženama da rade);
* Rad sa regionalnim centrima za zapošljavanje kako bi se ohrabrili da još više podrže žene da se zaposle:
* Direktna podrška ženama koje traže njihova vlasnička prava i nasledna prava (to može imati i deo osvešćivanja, ali treba zapravo da obuhvate i davanje konstantne pomoći dok žene registruju njihovu imovinu ili nasleđe).

**STICANJE GRANTOVA**

Organizacije se mogu prijaviti za dve vrste grantova:

1. Individualni grant za zalaganje za jednu organizaciju, u maksimalnom iznosu granta od 4,000€ koji je podržan od strane Austrian Development Agency (ADA); ili
2. Grant zalaganja u partnerstvu za promene, gde se mogu prijaviti dve organizacije za jednu zajedničku inicijativu, a koji doseže iznos do 8.000€ koji je takože podržan od strane Austrian Development Agency (ADA). Organizacije koje se prijave zajedno treba da: a) koriste obrazac za Projektnu Ideju za grant zalaganja u partnerstvu za promene; i b) da predaju Memorandum razumevanja koji je potpisan od strane obe stranke, u kojem se one slažu da zajedno sprovode projekat i da pojasne njihove uloge u okviru projekta.

Projekti mogu trajati od tri do dvanaest meseci, od trenutka potpisivanja ugovora, po odluci organizacije/a koja/e aplicira/ju. MŽK ima izričito pravo da finansira nekoliko ili nijedan grant u ovog rundi. Konačnu odluku donosi Komisija za Procenu Grantova u okviru Fonda Žena Kosova, koji je odabran od strane članica MŽK-a.

**USLOVI BIRANJA**

Organizacije koje se prijave treba da ispune sledeće uslove:

1. Da budu zvanične članice MŽK-a;
2. Da planiranju i da sprovode aktivnosti u skladu sa njihovom organizacionom strategijom;
3. Da preduzimaju postupke koji doprinose sprovođenju Strategije MŽK-a 2015-2018, a koji obuhvataju:
   * Podizanje kapaciteta MŽK-a
   * Žene u politici i donošenju odluka
   * Zdravlje žena i devojaka
   * Rodno zasnovano nasilje
   * Ekonomsko jačanje žena

Obratite pažnju: Komisija za Procenu Grantova će dati prioritet inicijativama koje **se zalažu** za donošenje dugoročnih promena u podršci, zaštiti i promovisanju prava žena i rodne jednakosti na opštinskom ili/ i centralnom nivou. Ove inicijative trebaju doprineti ostvarivanju značajnih rezultata (npr. novim legislativama, novim potrebnim uslugama, izveštajima o slučajevima rodno zasnovanog nasilja, praćenje sudskih postupaka, potražnja nasleđa, itd.)

4. Da dopiru do zajednice ili osoba, kao i marginalizovanih grupa

5. Nedostaju im mogućnosti za obezbeđenje sredstva od drugih donatora.

**PROCES PRIJAVLJIVANJA**

MŽK će primiti **Projektne Ideje** napisane na albanskom, srpskom ili engleskom jeziku. Prijave se mogu poslati na mail adresu [grants@womensnetwork.org](mailto:grants@womensnetwork.org) ili lično predajom u Kancelariji MŽK-a u Prištini. Prijave koje se lično predaju, treba da obuhvate i jedan CD ili USB koji u elektronskom obliku sadrži ista dokumenta koja se lično predaju. Prijavljeni treba da podnesu dole navedena dokumenta:

1. Kopiju njihove prijave koristeći **Obrazac MŽK-a za Projektu Ideju** za grantove za individualno zalaganje ili prijavu za grantovo zalaganja u partnerstvu za promene (na raspolaganju su na web strani MŽK-a: [www.womensnetwork.org](http://www.womensnetwork.org));
2. **Memorandum razumevanja** koji je potpisan od strane obe stranke (ukoliko se prijavljuju za grant zalaganja u partnerstvu za promene).

Predlozi podneseni MŽK-a za ovu rundu trebaju biti originalni i pripadati samo organizaciji/ama koja/e se prijavljuje/ju. Plagijatura će rezultirati diskvalifikacijom iz procesa dalje procene.

MŽK će zadržati sve materijale i dokumenta koji su prijavljene organizacije predale. MŽK neće koristiti podnesene informacije u druge svrhe, osim u svrhe razmatranja i neće ovu informaciju pružati drugim osobama ili institucijama, osim ukoliko se to traži prema zakonima Kosova ili od strane donatora.

Prijavljene organizacije će dobiti potvrdu o prijemu sa brojem prijave, koja je potpisana od strane osoblja MŽK-a.

**Vremenski rokovi**

Objavljivanje poziva za prijavljivanje: 26. juni 2018. godine

**Poslednji rok za prijavljivanje: 10. juli 2018. godine, do 17:00 časova**

Objavljivanje odabranih prijava: Treće nedelje meseca septembra 2018. godine

**Kontakti za informacije**

Dodatna objašnjenja: Prijavljeni treba da predaju zahteve za objašnjenje putem e-mail adrese: [grants@womensnetwork.org](mailto:grants@womensnetwork.org)

Grantovi koji se daju u ovoj rundi podržani su od strane Austrian Development Agency (ADA) putem inicijative MŽK-a "Unapređenje inicijative za prava žena" u iznosu od 49,000€.

1. MŽK, Strategija za 2015-2018, Priština: 2014, na:

   http://www.womensnetwork.org/documents/kwn\_strategy\_2015\_2018\_srb.pdf [↑](#footnote-ref-1)